
V/Nina Bærentsen, Elmelunden 26, 3370 Melby

Bestyrelsens årsberetning 2023
Vejsagen: Da bestyrelsen ikke har modtaget nogen indkomne forslag vedrørende vejsagen, betragter vi den for nuværende som lukket. Vi vil naturligvis løbende holde øje med vejenes tilstand.
Rabatterne: Bestyrelsen har i det forløbne år været i kontakt med nogle af medlemmerne, der gennem længere tid havde diverse byggeoplag, containere og trailer opmagasineret i rabatten/i kanten af skellet, hvilket ikke er tilladt efter servitutterne. Medlemmerne har efterfølgende fjernet oplaget. Bestyrelsen har ligeledes over for enkelte medlemmer påpeget, at græsstykket ud for grunden skal forblive som græsstykke, og at udvoksende buskads løbende skal tømmes/ryddes, således at buskadset ikke vokser ud over græsset og ud på vejbanen. Bestyrelsen minder om at overholde kommunens vejledning for at holde vejen og rabatterne fri. Kommunens pjece med gældende regler ligger på foreningens hjemmeside www.orehoejgaardgrundejerforening.dk  
Hjemmesiden: På hjemmesiden findes oplysninger af praktisk karakter, meddelelser, indkaldelser, referater mv. Såfremt man ønsker at sælge sit sommerhus, kan ejendomsmæglere henvises til siden for informationer.
Facebookside: Bestyrelsen vil gerne opfordre til at bruge foreningens facebookside Orehøjgård Grundejerforening til at hjælpe hinanden, det kan være hvis man observerer noget ”unormalt” f.eks. væltede træer lign. på en af grundene, el man har brug for at låne et haveredskab, vil leje et sommerhus til nogen gæster etc.   
Kontingentbetaling: Opkræves sammen med ejendomsskatterne og grundet vores store indestående i banken vil bestyrelsen fortsat foreslå, at vi sætter kontingent kommende år til 0 kr.
Arbejdet i bestyrelsen: Vi har i år holdt 3 bestyrelses møder. Marianne har desværre valgt at træde ud af bestyrelsen i forbindelse med, at hun er på valg i år. Jeg vil gerne på foreningens vegne sige tusind tak for din uvurderlige indsats i bestyrelsen, du har lagt utallige timer i vejsagen og i øvrigt altid været klar til at hjælpe mig som formand.

Birkerød d.25 maj 2023
Nina Bærentsen, formand


Reglerne om brug af støjende maskiner:
I perioden fra d. 1. april til d. 31. oktober samt i påsken er græsslåning og brug af støjende maskiner kun TILLADT indenfor følgende tidsrum:
Hverdage: 8.00 - 19.00
Lørdage: 9.00 – 12.00 og 14.00 - 17.00
Søn-og helligdage: 9.00-12.00
